პაუ კუბარსი

პაუ კუბარსი პარედესი (; დ. 22 იანვარი, 2007)  — ესპანელი ფეხბურთელი, რომელიც თამაშობს ლა ლიგის კლუბ ბარსელონასა და ესპანეთის ეროვნულ ნაკრებში ცენტრალურ მცველად . ცნობილია კარგი დაცვითი პოზიციონირებითა და თამაშის ინტელექტით, იგი ითვლება მსოფლიოში ერთ-ერთ საუკეთესო ახალგაზრდა მცველად. 

 ადრეული და პირადი ცხოვრება 
პაუ კუბარსი დაიბადა 2007 წლის 22 იანვარს ბესკანოში, ჟირონაში (კატალონია)  გლორია პარედესისა და რობერტ კუბარსის ოჯახში. ის 2018 წელს შეუერთდა ბარსელონას საფეხბურთო აკადემიას, რომელიც მდებარეობს ბესკანოში, მისი სახლიდან დაახლოებით საათნახევრის მოშორებით.

 საკლუბო კარიერა 
კუბარსიმ კარიერა ჟირონაში დაიწყო. 2018 წელს გადავიდა ბარსელონასGascón, Javier (1 November 2022).  აკადემიაში. ის გახდა ბარსელონას მესამე ყველაზე ახალგაზრდა მოთამაშე, რომელსაც დებიუტი ჰქონდა უეფას ახალგაზრდულ ლიგაში, ლამინ იამალისა და ილაიქს მორიბას შემდეგ.

2023 წლის აპრილში მან პირველად ივარჯიშა პირველ გუნდთან ერთად. ის კლუბში მაშინდელმა მწვრთნელმა, ჩავიმ გამოიძახა. მან კლუბთან პირველ პროფესიონალურ კონტრაქტს მოაწერა ხელი სამი თვის შემდეგ, 8 ივლისს. ის მოხვდა ბარსელონას წინასასეზონო გუნდში 2023-24 წლების სეზონის წინ.

2024 წლის 18 იანვარს შედგა კუბარსის დებიუტი პირველ გუნდში „იუნიონისტას დე სალამანკას“ წინააღმდეგ კოპა დელ რეის მატჩში, სადაც 46-ე წუთზე შეცვალეს. მისი პირველი სასტარტო თამაში ლა ლიგაში „რეალ ბეტისის“ წინააღმდეგ მომდევნო მატჩში შედგა. ორი თვის შემდეგ, 12 მარტს, ის მატჩის საუკეთესო მოთამაშედ დასახელდა უეფას ჩემპიონთა ლიგაზე დებიუტის დროს, მერვედფინალის მეორე მატჩში, რომელშიც ბარსელონამ „ნაპოლისთან“ 3–1 მოიგო. ამ მატჩში ის გახდა ყველაზე ახალგაზრდა მოთამაშე, რომელმაც დებიუტი შეასრულა ტურნირის პლეი-ოფში 17 წლისა და 50 დღის ასაკში, რითაც მოხსნა „ბაიერნის“ ყოფილი მცველის, დავიდ ალაბას რეკორდი, რომელიც 17 წლისა და 258 დღის იყო. 10 აპრილს, კუბარსი გახდა ყველაზე ახალგაზრდა მცველი, რომელმაც ჩემპიონთა ლიგის მეოთხედფინალში სასტარტო შემადგენლობაში ითამაშა მხოლოდ 17 წლისა და 79 დღის ასაკში, რითაც მოხსნა მოსკოვის ცსკას ფეხბურთელის, გეორგი შჩენნიკოვის რეკორდი.  9 მაისს, „ბარსელონამ“ გამოაცხადა, რომ მათ კუბარსისთან კონტრაქტთან დაკავშირებით შეთანხმებას მიაღწიეს 2029 წლის 30 ივნისამდე გახანგრძლივების შესახებ, რომლის მიხედვითაც, ფეხბურთელის გამოსასყიდი თანხა 500 მილიონი ევროა.

სანაკრებო სტატისტიკა


ეროვნული ნაკრებიწელიმატჩიგოლიესპანეთი202450202530ჯამში80

მიღწევები
საკლუბო
  ბარსელონა 
 ესპანეთის ლა ლიგა:  2024–25
 ესპანეთის თასი: 2024–25
 ესპანეთის სუპერთასი: 2024–25

სანაკრებო 
  ესპანეთი 23 

 ოლიმპიური ოქროს მედალი: 2024 

ინდივიდუალური
 ლა ლიგის U23 თვის საუკეთესო მოთამაშე: 2024 წლის მარტი "Pau Cubarsi named LALIGA EA SPORTS Under-23 Player of the Month for March". 

რესურსები ინტერნეტში
 პროფილი ბარსელონას ვებსაიტზე 
 პროფილი ესპანეთის სამეფო ფეხბურთის ფედერაციის ვებსაიტზე 
სქოლიო

კატეგორია:დაბადებული 22 იანვარი
კატეგორია:დაბადებული 2007
კატეგორია:ესპანელი ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონა B-ის ფეხბურთელები
კატეგორია:ბარსელონის ფეხბურთელები
კატეგორია:ჟირონის ფეხბურთელები
კატეგორია:ესპანეთის ნაკრების ფეხბურთელები
კატეგორია:2024 წლის ზაფხულის ოლიმპიური თამაშების მედალოსნები
კატეგორია:ცოცხალი ადამიანები
კატეგორია:ოლიმპიური თამაშების ოქროს მედალოსნები